இரவுகளில் பாலத்தருகே கூடாரத்துக்குள் வேலைநடப்பதை அலி ஹோஜா கவனித்தார். உள்ளே ரகசியமாக ஆழமாக குழிவெட்டுகிறார்கள். அது எதற்கென்றும் புரிந்தது, வெடிகுண்டுகளைப் புதைக்கிறார்கள். வேலை முடிந்தது. வெடிமருந்தை வயிற்றில் அடக்கிய பாலம் அமைதியாக நின்றது. அதன்மீது வண்டிகள் புகை உமிழ்ந்தபடி சென்றன. மக்கள் நடமாடினார்கள். அனைவருக்கும் தெரிந்திருந்தது. அச்சம் கொஞ்சநாள் இருந்தது. பின்னர் அவர்கள் எப்போதுமே வெடிகுண்டு புதைக்கப்பட்ட பாலத்தில்தான் நடமாடியிருந்தார்கள் என்று எண்ணும்படி சமஜமாக செல்ல ஆரம்பித்தார்கள்.